
[bookmark: _Hlk210166502]                 Polasaí Bí Cineálta Scoil Sailearna
Réamhrá
Is bunscoil Ghaeltachta, chomhoideachais í Scoil Sailearna, faoi phátrúnacht Dheoise Thuama.  Freastalaíonn an scoil ar an éileamh d’oideachas bunscoile trí mheán na Gaeilge sa gceantar máguaird.  
 I gcomhréir le riachtanais an Acht Oideachais (Leas) 2000 agus na dtreoirlínte faoi chód iompair a d'eisigh an Bord Náisiúnta um Leas Oideachais tá an beartas frithbhulaíochta seo a leanas glactha ag Bord Bainistíochta Scoil Sailearna le comhoibriú ó Mhúinteoirí agus ó Choiste na dTuismitheoirí mar chuid de chód iompair iomlán na scoile. Géilleann an beartas go huile agus go hiomlán do riachtanais Ghnásanna Frithbhulaíochta Bunscoile agus Iar-bhunscoile a foilsíodh i Meán Fómhair 2013. Déanfar polasaí nua agus cleachtais a chur i bhfeidhm i mbliana ó Bí Cineálta (a foilsíodh i 2024) mar chuid de stráitéis fhrithbulaíochta na scoile.
Réasúnaíocht  
Aithníonn an Bord Bainistíochta cé chomh tromchúiseach is atá iompraíocht bhulaíochta agus 
na tionchar a d'fhéadfadh a bheith aige ar dhaltaí, agus geallann an scoil ,cloí leis na príomhphrionsabail dea-chleachtais seo a leanas agus le cosc a chur le hiompraíocht bhulaíochta agus dul i ngleic leis.
(A)	Cultúr dearfach a bheith i réim sa scoil: 
· ina nglactar go fonnmhar le difríocht agus le héagsúlacht agus ina léirítear meas ar chuimsitheacht; 
· ina spreagtar daltaí chun iompraíocht bhulaíochta a nochtadh agus a phlé i dtimpeallacht neamhbhagrach. 
· ina gcuirtear caidreamh bunaithe ar mheas chun cinn ar fud phobal na scoile; 
· Féach Aguisín 2: Leideanna Praiticúla chun cultúr agus timpeallacht dhearfach scoile a fhorbairt

(B)      Ceannaireacht éifeachtach. 
(C)        Cur chuige uile-scoile.
(D)	Tuiscint faoi céard is bulaíocht ann agus faoin tionchar is féidir a bheith ar dhuine.
(E)	Straitéisí oideachais agus coiscthe a chur i bhfeidhm 
· a chothaíonn ionbhá, meas agus teacht aniar sna daltaí; agus 
· ina dtéitear i ngleic go sainráite le cibearbhulaíocht agus le bulaíocht bunaithe ar aitheantas, lena n-áirítear bulaíocht homafóbach agus trasfóbach; 
(F) Maoirseacht agus monatóireacht éifeachtach ar dhaltaí; 
(G) Tacaíochtaí don fhoireann; 
(H) Teagmhais bhulaíochta a thaifeadadh agus a imscrúdú ar shlí chomhsheasmhach 
agus obair leantach a dhéanamh ina thaobh (lena n-áirítear straitéisí aitheanta 
idirghabhála a úsáid); agus 
(I) Meastóireacht leanúnach ar a éifeachtaí atá an beartas frithbhulaíochta. 
Gaol le Sainmheon na Scoile  	
‘Sí ráiteas físe na scoile ná ard-chaighdeán oideachais a chur ar fáil trí mheán na Gaeilge, Báite in éiteas a chothaíonn luachanna Críostaíoch agus oidhreacht na hÉireann.
Aithnímid i Scoil Sailearna gur pobal muid; an fhoireann scoile, na gasúir agus na tuismitheoirí/caomhnóirí agus go bhfuil sé riachtanach na páistí scoile a chosaint. Tá sé mar aidhm againn scoil shábháilte,dhearfach a chothú ina dtabharfar deis do chuile páiste a gcumas a chur chun críche ar na bealaí seo a leanas:
· Cultúr agus timpeallacht scoile atá dearfach agus ionchuimsitheach
· Caidreamh idir gach ball de phobal na scoile bunaithe ar mheas, cúram, ionracas agus muinín 
· Tá freagracht ar chuile bhall de phobal na scoile cultúr scoile nach bhfuil aon ghlacadh le hiompraíocht bhulaíochta ann a fhorbairt agus a choinneáil agus cur chuige seasmhach a ghlacadh i dtaca le dul i ngleic le hiompraíocht bhulaíochta. 
· Cultúr na scoile á mhúnlú do na gasúir trí chineáltas agus ionchuimsitheacht a chur chun cinn ina bpiarghrúpa. Cuireann an scoil nósanna dearfacha chun cinn maidir le féinmheas, féinsmacht agus freagracht i measc phobal na scoile. Mana na Scoile:  Grá dá cheile, Grá do Dhia, Grá don Ghaeilge
· Bearta rialta (e.g. gach bliain/gach téarma/gach mí/gach seachtain) feasachta a chur i bhfeidhm ar fud na scoile m.sh. clár fógraí faoi leith sa scoil agus i seomraí ranga maidir le cairdeas a chothú, agus iompraíocht bhulaíochta a chosc; Seachtain Chairdis gach bliain, cainteanna do thuismitheoirí/caomhnóirí; suirbhéanna bliantúla/téarma/míosúla ar dhaltaí; tionóil rialta scoile faoi stiúir an phríomhoide, an príomhoide tanaisteach, príomhoidí cúnta, & rl
· Cumarsáid a spreagadh, agus béim faoi leith ar thábhacht na bhfinnéithe. Ar an gcaoi sin bíonn muinín ag gasúir as a bheith ag inseacht. Tá gné seo na muiníne ríthábhachtach. Cuirtear in iúl go soiléir do chuile ghasúr agus iad ag tuairisciú eachtraí bhulaíochta nach ag insint ná ag sceitheadh atá siad,ach ag gníomhú go freagrach.
· Oideachas a chur ar dhaltaí faoi iompar míchuí ar líne, cén chaoi le bheith sábháilte ar líne m.sh. Webwise & aoí chainteoirí.
· Cuirtear in iúl go soiléir an tábhacht atá le bheith fírinneach agus go mbeadh caidreamh maith idir foireann na scoile agus daltaí na scoile.
· Timpeallacht scoile atá dearfach agus tacúil do chách chomh maith le timpeallacht atá glan agus néata le go leor taispeántaisí ar na cláracha, sna seomraí ranga agus ar na pasáistí
· Mar chomhpháirtithe gníomhacha in oideachas a ngasúr, beidh tuismitheoirí ag cabhrú chun timpeallacht a chothú nach bhfuil aon ghlacadh le bulaíocht inti má chuireann siad comhbhá agus meas chun cinn sa bhaile
· Duine Fásta Iontaofa - an múinteoir ranga ag tabhairt le fios do ghasúir go bhféadfaidh siad labhairt leis/ leí.
· Spásanna fisiciúla sábháilte taobh istigh agus taobh amuigh d’fhoirgneamh na scoile
· Maoirseacht leanúnach ó bhaill foirne le feiceáil le linn am neamhstruchtúrtha.
· Teachtaireachtaí láidre faoi mheas a bheith acu ar a chéile a bheith le feiceáil sa ,sna pasáistí ,sa halla agus ar fud na scoile.Bíonn baint ag na gasúir le dréachtú na dteachtaireachtaí.
· Samplaí ghníomhaíochtaí eile – Cairde Clóis, Piar- Leitheoireachta, Cluichí có-oibritheacha idir ranganna, Am Órga, go leor gníomhaíochtaí iarscoile
· Spás ciúin sna seomraí ranga. Rogha troscáin agus achmhainí céadfaíocha i chuile sheomra m.sh. Stólanna Wobble, fidgets
· Tionól ar an Aoine- ag teacht le chéile mar phobal scoile
· Céiliúradh ar rudaí éagsúla atá bainte amach ag gasúir  
· Boscaí dearfacha/ Boscaí Buíochais sna seomraí ranga  ( mar shampla nóta a scríobh faoi dhuine éigin “Thug Niamh cúnamh dhom sa gclós”)
· Seachtain Chairdis
· Sábháilteacht ar Líne – polasaí fón cliste agus aoi-chainteoirí
· Cruinnithe Tuismitheoirí & Múinteoirí; cumarsáid fíor- thábhachtach
· Aifrinn na Scoile agus Céiliúradh na Nollag- pobal ag teacht le chéile chun céiliúradh a dhéanamh
· Céiliúradh Slán le Rang a 6.
· Aidhmeanna an Pholasaí 
Is iad aidhmeanna an pholasaí  ná:
· Sainmheon na  scoile a chothú ina léirítear meas ort féin agus ar dhaoine eile agus a spreagfadh páistí eachtraí bhulaíochta a nochtadh agus a phlé.
· Feasacht ar bhulaíocht mar iompar neamh-inghlactha a mhéadú i measc bhainistíocht scoile, múinteoirí, páistí, tuismitheoirí/ caomhnóirí.
· Nósanna imeachta a fhorbairt chun eachtraí bhulaíochta a imscrúdú agus chun déileáil leo.
· Clár tacaíochta a chur i bhfeidhm dóibh siúd a bhfuil iompraíocht bhulaíochta tar éis dul  i bhfeidhm orthu agus dóibh siúd atá páirteach in iompar bhulaíochta.

Sainmhíniú ar Bhulaíocht 
Sainmhíniú nua ar iompraíocht bhulaíochta mar atá léirithe in Cineáltas 2024:
Iompar spriocdhíríthe a dhéanann dochar, ar líne nó as líne, is ea bulaíocht. D’fhéadfadh sé gur dochar fisiciúil, sóisialta agus / nó mothúchánach a bheadh i gceist. Leanann iompraíocht bhulaíochta ar aghaidh thar thréimhse ama agus bíonn neamhchothroime cumhachta i gceist ann sa chaidreamh idir beirt nó idir grúpaí sa tsochaí.

Áirítear na cineálacha iompair bhulaíochta seo a leanas ar an sainmhíniú ar bhulaíocht: 
· duine a fhágáil as an áireamh d'aon ghnó, cúlchaint mhailíseach agus do chineálacha eile caidrimh bulaíochta idir dhaoine; 
· cibearbhulaíocht; 
· bulaíocht bunaithe ar aitheantas, ar nós bulaíocht homafóbach, bulaíocht chiníoch, bulaíocht bunaithe ar bhallraíocht den Lucht Siúil agus bulaíocht ar dhuine faoi mhíchumas nó ar dhuine a bhfuil riachtanais speisialta oideachais aici/aige. 
Ní chuimsíonn an sainmhíniú seo ar bhulaíocht teagmhais aonraithe nó teagmhais aon uaire d'iompar diúltach d'aon turas, lena n-áirítear téacsteachtaireacht mhaslach nó goilliúnach aon uaire nó teachtaireachtaí príobháideacha eile agus ba cheart déileáil leo, mar is cuí, de réir chód iompair na scoile. 
Ach is bulaíocht atá i gceist má sheoltar ar aghaidh téacsteachtaireacht mhaslach nó ghoilliúnach aon uaire chuig páirtithe eile. Sa chás seo, beidh na páirtithe uile a sheol an téacsteachtaireacht ciontach. 

Freisin, i bhfianaise na mbeartais seo, féachfar ar theachtaireacht, íomhá nó ráiteas poiblí goilliúnach aon uaire ar shuíomh Gréasáin líonra poiblí nó ar fhóram poiblí eile ar féidir an teachtaireacht, an íomhá nó an ráiteas sin a fheiceáil air agus/nó a bheith athráite ag daoine eile mar iompar bulaíochta. 
Iompar diúltach nach n-áirítear sa sainmhíniú seo ar bhulaíocht, déileálfar leis de réir chód iompair na scoile. 




Samplaí d'Iompraíochtaí Bhulaíochta
	
Iompraíochtaí a bhaineann le gach saghas bulaíocht

	· Ciapadh bunaithe ar cheann ar bith de na naoi bhforas sa reachtaíocht comhionannais e.g. ciapadh gnéasach, bulaíocht homafóbach, bulaíocht chiníocht, etc. 
· Forrántacht fhisiciúil 
· Damáiste do mhaoin 
· Leasainmneacha a ghlaoch 
· Cleithmhagadh 
· Pictiúir, focail i scríbhinn, nó ábhar eile a tháirgeadh, a thaispeáint nó a scaipeadh atá dírithe ar dhuine eile a imeaglú
· Graifítí maslach
· Sracadh 
· Imeaglú
· Gothaí maslaitheacha nó gáirsiúla 
· Ag tabhairt breathnú faoi leith
· Cur isteach ar spás pearsanta 
· Meascán de na cinn a luaitear.


	
Cibearbhulaíocht

	· Tromaíocht: Ráflaí, bréaga nó biadán a scaipeadh  chun dochar a dhéanamh do cháil duine eile 
· Ciapadh: Teachtaireachtaí oilc, suaracha nó gáirsiúla a sheoladh chuig duine go leanúnach 
· Pearsanú: Teachtaireachtaí maslaitheacha nó forrántacha a phóstáil faoi ainm duine eile 
· Gríosadh: Úsáid a bhaint as focail gháirsiúla nó ghríosaitheacha chun troid ar líne a spreagadh 
· Cleasaíocht: Dallamullóg a chur ar dhuine eolas pearsanta a roinnt agus an t-eolas sin a úsáid ar líne ina dhiaidh sin
· Sceitheadh: Eolas nó íomhánna rúnda a phostáil nó a roinnt
· Leithcheal: Leithcheal a dhéanamh ar dhuine ó ghrúpa ar líne d'aon ghnó 
· Cibear-stalcaireacht: Ciapadh agus tromaíocht leanúnach a fhágann go mbíonn eagla ar dhuine 
· Glao tostach gutháin/gutháin phóca 
· Glao maslach gutháin/gutháin phóca 
· Teachtaireacht téacs mhaslach 
· Teachtaireacht ríomhphoist mhaslach
· Cumarsáid mhaslach ar líonraí sóisialta e.g. Facebook/Ask.fm/ Twitter/You Tube nó ar chonsóil chluichí 
· Ráitis/Blaganna/Pictiúir mhaslacha idirlín
· Postálacha maslacha ar cineál ar bith teicneolaíochta cumarsáide

	Iompraíochtaí bunaithe ar Aitheantas
Lena n-áirítear aon cheann de na naoi bhforas idirdhealúcháin a luaitear sa Reachtaíocht um Chomhionannas  (inscne lena n-áirítear trasinscne, stádas sibhialta, stádas teaghlaigh, claonadh gnéasach, reiligiún, aois, míchumas, cine agus toisc gur den Lucht Taistil iad).

	
	

	Cine, náisiúntacht, cúlra eitneach agus ballraíocht de phobal an Lucht Taistil
	· Idirdhealú, réamhchlaonadh, ráitis nó maslaí a bhaineann le cine, náisiúntacht, cultúr, aicme shóisialta, creideamh, cúlra, eitneach nó an Lucht Taistil
· Leithcheal de bhun aon cheann acu seo thuas

	


Caidreamhach

	Is éard atá i gceist anseo caidrimh a mhí-ionramháil mar bhealach chun bulaíocht a dhéanamh. Ar na hiompraíochtaí tá:
· Biadán maslach
· Leithcheal agus aonrú 
· Neamhaird 
· Leithcheal ó ghrúpa
· Cairde a bhaint de dhuine
· Ráflaí a scaipeadh
· Rún a sceitheadh
· Caint sách ard le go gcloisfeadh an t-íobartach í
· “Breathnú” faoi leith nó droch súil a thabhairt
· ‘nerd’ a úsáid le cur isteach ar dhuine. 

	Gnéasach
	· Ráitis nó tadhall gnéasach míchuí nó gan choinne
· Ciapadh

	Riachtanais Speisialta Oideachais,
Míchumas
	· Leasainmneacha a ghlaoch ar dhuine
· Tathant ar dhaoine eile mar gheall ar a míchumas nó riachtanais foghlama
· Teacht i dtír ar leochaileachtaí daltaí eile agus ar a gcumas teoranta bulaíocht a aithint agus iad féin a chosaint
· Teacht i dtír ar leochaileachtaí daltaí eile agus ar a gcumas teoranta cúinsí sóisialta agus leideanna sóisialta a aithint agus iad féin a chosaint.
· Athris a dhéanamh ar mhíchumas duine eile
· Ceap magaidh a dhéanamh de dhaoine eile




Stráitéisí Oideachais 
Is iad na múinteoirí ranga a dhéanfaidh bulaíocht a imscrúdú má bhíonn fadhb,
Ach féadfaidh múinteoir ar bith gníomhú mar mhúinteoir ábhartha  más gá.
 Seo a leanas na straitéisí oideachais agus coiscthe a bheidh in úsáid sa scoil 
	Cur chuige na scoile.
· Cur chuige na scoile ina hiomláine chun meas ar gach ball de phobal na scoile a chothú. 
· Luach na héagsúlachta a chur chun cinn chun aghaidh a thabhairt ar dhearcaí claonta.
· Féinmheas a chothú agus a fheabhsú i measc na ndaltaí uile trí ghníomhaíochtaí curaclaim agus seach-churaclaim araon. Tabharfar deiseanna do dhaltaí féinmheas dearfach a fhorbairt trí idirghníomhaíochtaí foirmiúla agus neamhfhoirmiúla.
· Forbairt ghairme don fhoireann go léir i dtaca leis an mbulaíocht lena chinntiú go mbeidh tuiscint ag an bhfoireann ar fad ar céard é bulaíocht, ar an gcaoi a dtéann sí i bhfeidhm ar shaol na ndaltaí agus ar an ngá a bhíonn ann freagairt di agus í a chosc. 
· Forbairt ghairme le fócas faoi leith ar oiliúint a chur ar na múinteoirí ábhartha .
· Feachtas feasachta agus oiliúna don scoil ina hiomláine i dtaca le gach gné den bhulaíocht, lena n-áirítear, tuismitheoir(í)/caomhnóir(í) agus pobal níos leithne na scoile.
· Maoirseacht agus monatóireacht ar sheomraí ranga, ar phasaistí, ar thalamh na scoile, ar thurais scoile agus ar ghníomhaíochtaí seach-churaclaim. Tabharfar ar bhaill foirne nach mbíonn ag  múineadh agus ar bhaill eile a bheith san airdeall agus eachtraí a chur in iúl do na múinteoirí ábhartha. Beidh maoirseacht i gceist leis i dtaca leis an úsáid a bhaineann daltaí as teicneolaíocht chumarsáide sa scoil.
· Rannpháirtíocht chomhairle na ndaltaí i dtimpeallacht shábháilte scoile a chruthú e.g.  Córas páirtíochta, meantóireacht, Cairde Lóin agus gníomhaíochtaí tacaíochta eile a d'fhéadfadh tacú le daltaí agus cultúr comh-mheasa agus tacaíochta a spreagadh.
· Forbairt agus cur chun cinn an Chláir Frithbhulaíochta na ngasúir don scoil le cur i ndialanna na ndaltaí agus le cur ar taispeáint i seomraí ranga agus ar phasáistí na scoile.

· Pléitear beartas frithbhulaíochta na scoile le daltaí agus cuirfear cóip ar fáil ar shuíomh na scoile do gach tuismitheoir/caomhnóir mar chuid de Chód Iompraíochta na Scoile.
· Cultúr insinte a spreagadh, agus béim faoi leith ar thábhacht na bhfinnéithe. Ar an gcaoi sin beidh muinín ag daltaí as a bheith ag insint. Tá gné seo na muiníne ríthábhachtach. Ba chóir a chur in iúl go soiléir do gach dalta agus iad ag tuairisciú eachtraí bulaíochta nach ag insint ná ag sceitheadh atá siad ach ag gníomhú go freagrach.
· Déanamh cinnte mbeidh a fhios ag gasúir cé leis is féidir leo labhairt
· Dul caol díreach chuig múinteoir ag am feiliúnach, mar shampla tar éis ranga. 
· Nóta a thabhairt isteach leis an obair bhaile. 
· Glao gutháin a chur ar an scoil nó ar mhúinteoir sa scoil a bhfuiltear muiníneach as/aisti.
· Bosca Frithbhulaíochta nó Cráiteachta  
· Sna ranganna níos sínsire, (R3-R6) Ceistneoir rúnda a thabhairt do gach dalta go rialta.
· Deimhin a dhéanamh de go dtuigeann finnéithe an tábhacht a bhaineann lena bhfeiceann siad nó lena bhfuil ar eolas acu faoin mbulaíocht atá ar bun a insint.
· Prótacail shoiléire a shonrú chun tuismitheoir(í)/caomhnóir(í) a spreagadh dul chun na scoile más dóigh leo go bhfuil bulaíocht á déanamh ar a leanbh. Ba chóir an prótacal a chur le chéile i gcomhar le tuismitheoirí.
· Polasaí Fón póca- Comhaontú idir múinteoirí,gasúir agus tuismitheoirí nach mbeidh fón póca acu fad is atá siad ag freastal ar an mbunscoil.

Curaclaim a chur i bhfeidhm
· Is féidir le gasúir taithí a fháil ar éagsúlacht, inchuimsitheacht agus comhoibriú trí Churaclaim na bPátrún dar theideal I nGrá Dé
·  An Curaclam OSPS a chur i bhfeidhm ina bhfuil forálacha sonracha chun iniúchadh a dhéanamh ar bhulaíocht mar aon leis na réimsí a bhaineann le muintearas agus comhtháthú, cumarsáid, coimhlint, cairdeas, sábháilteacht phearsanta agus caidrimh a bhfuil ceangal eatarthu. m.sh. Bí Cineálta Clár Bí Sábháilte, OCG, An Clár Misneach, Fí na Folláine, Webwise, Mind- Up, Friends for Life, Incredible Years, Include, Zeeko, uirlisí feasachta , do Ranganna Naíonáin-Rang 6 & Fillteán  agus Bí Cineálta do Ranganna 3 -6. 
· Leathnófar an obair isteach i gcuid mhaith réimsí den churaclam cosúil le Ealaín, Drámaíocht, Oideachas Reiligiúnach agus Corpoideachas. Cuirtear comhoibriú agus fiontraíocht ghrúpa chun cinn trí spórt foirne, clubanna agus cumainn agus trí ábhair phraiticiúla freisin.
· Forbairt Ghairmiúil Leanúnach don Fhoireann fad is atá siad ag seachadadh na gclár seo.
· Roinntear liosta de gach acmhainn a bhaineann leis an gcuraclam OSPS le foireann na scoile
· Cláir OSPS an Gharda Síochána a sheachadadh ar leibhéal bunscoile. Pléann na ceachtanna seo, a thugann Gardaí Pobail, ceisteanna a bhaineann le sábháilteacht phearsanta agus cibearbhulaíocht.
· Féachfaidh an scoil, go háirithe, i leith daltaí le riachtanais bhreise, maidir le cláir a chur i bhfeidhm agus scileanna agus straitéisí a fhorbairt a chuirfeadh ar chumas gach dalta freagairt go cuí.  
· Teagasc agus foghlaim atá comhoibríoch agus measúil á chur chun cinn le deiseanna rialta ag gasúir oibriú i ngrúpaí beaga lena bpiaraí.
Polasaí & Pleanáil
· Polasaí Bí Cineálta
· Raiteas um Chumhdach Leanaí & Measúnú Riosca
· Folláine phobal na scoile i gcroílár pholasaithe agus pleananna na scoile 
· Polasaí Úsáide Inghlactha
· Polasaí Maoirseachta
· Polasaí Teagaisc Oideachais Speisialta 
· Polasaí Sláinte agus Sabháilteacht
· Cód Iompair 
· Tinreamh
· Cosaint Sonraí
· Rialacha Ranga
· Tacaíocht do rannpháirtíocht na ngasúr a fhorbairt i bhfeidhmiú pholasaithe na scoile m.sh. Polasaí Folláine, Cód Smachta, Polasaí Oideachais Gaeltachta.
· Rannpháirtíocht an fhoireann scoile a mhealladh i gcúrsaí foghlama gairmiúla cuí chun tacú le bearta chun cosc a chur ar iompraíocht bhulaíochta a chosc agus chun dul i ngleic léi m.sh. Oide, Zeeko, Cybersafe Kids



Seo a leanas straitéisí na scoile chun iompar bulaíochta a imscrúdú, chun obair leantach a dhéanamh ina dtaobh agus chun iompar bulaíochta a thaifeadadh mar aon leis na straitéisí idirghabhála bunaithe a úsáidfidh an scoil chun déileáil le cásanna d'iompar bulaíochta 
Gnásanna chun Bulaíocht a Fhiosrú agus Láimhseáil
Is í an phríomhaidhm a bhaineann le bulaíocht a fhiosrú agus a láimhseáil ná ceisteanna a réiteach agus an chaidreamh idir na páirtithe a shlánú, a oiread agus is féidir (seachtas milleán a leagan ar dhuine);
Ní mór do ghnásanna na scoile cloí leis an gcur chuige seo a leanas. 
Déanfar gach iarracht a chinntiú go dtuigfidh gach duine atá rannpháirteach (daltaí, tuismitheoirí/caomhnóirí san áireamh) an cur chuige sin ón tús.
 Iompraíocht Bhulaíochta a Thuairisciú
· Féadfaidh dalta nó tuismitheoir(í)/caomhnóir(í) ar bith eachtraí bhulaíochta a chur in iúl do mhúinteoirí ar bith sa scoil. 
· Fiosróidh agus láimhseálfaidh an múinteoir ábhartha  gach tuairisc, ina measc tuairiscí anaithnide. 
· Ní mór do bhaill foirne teagaisc agus neamhtheagaisc, cuir i gcás rúnaithe, cúntóirí riachtanas speisialta (CRS), tionlacaithe bus, airígh, glantóirí agus rl.,aon eachtraí d'iompraíocht bhulaíochta a fheiceann siad nó a luaitear leo  a chur in iúl don mhúinteoir ábhartha.
Eachtraí a Fhiosrú agus a Láimhseáil Stíl an Chuir Chuige 
· Agus é/í ag fiosrú agus ag láimhseáil na bulaíochta, tabharfaidh an múinteoir (ábhartha ) a b(h)reithiúnas féin féachaint ar tharla bulaíocht nó nár tharla agus conas is fearr an cás a réiteach. 
· Éilítear ar thuismitheoirí/ar chaomhnóirí agus ar dhaltaí comhoibriú le cibé fiosrú a dhéanfar agus cuidiú leis an scoil ceist ar bith a thiocfadh aníos a réiteach agus an caidreamh idir na páirtithe a shlánú, a oiread agus is féidir, a thúisce agus is féidir.
·  Ba chóir do mhúinteoirí cur chuige fionnuar neamh-mhóthúchánach réitithe fadhbanna a ghlacadh. 
· Chun a chinneadh an iompraíocht bhulaíochta í an iompraíocht a thuairiscítear, ba cheart don múinteoir machnamh a dhéanamh ar na ceisteanna seo a leanas mar atá leagtha amach. 
1. An bhfuil an iompraíocht dírithe ar scoláire ar leith nó ar ghrúpa scoláirí? 
 2. An bhfuil sé i gceist dochar fisiciúil, sóisialta nó mothúchánach á dhéanamh de bharr na hiompraíochta? 
3. An bhfuil an iompraíocht á léiriú arís agus arís eile? 
· Ba chóir eachtraí a láimhseáil, a oiread agus is féidir, lasmuigh den seomra ranga d'fhonn príobháid gach rannpháirtí a chinntiú.
·  Ba chóir gach agallamh a dhéanamh chomh híogair agus is féidir agus cearta na ndaltaí á nglacadh san áireamh. Is féidir le daltaí nach bhfuil baint dhíreach acu leis an gcás eolas úsáideach a chur ar fáil mar seo a leanas:
· Agus eachtraí d'iompraíocht bhulaíochta á n-anailísiú, ba chóir don mhúinteoir ábhartha  iarracht a dhéanamh na ceisteanna cén rud, cén áit, cén duine, agus cén fath a fhreagairt. Ba chóir é sin a dhéanamh go deas suaimhneach, agus sampla á thabhairt den chaoi ar chóir déileáil le coinbhleacht gan dul i muinín na forrántachta.
·  Má bhíonn grúpa i gceist, ba chóir agallamh a chur ar gach duine acu ar dtús. Ina dhiaidh sin, ba chóir bualadh leo mar ghrúpa. Ag an gcruinniú leis an ngrúpa, ba chóir a iarraidh ar gach duine acu a c(h)untas féin a thabhairt ar ar tharla d'fhonn a chinntiú go dtuigeann gach duine sa ghrúpa ráitis na ndaoine eile go soiléir;
·  Ba chóir tacú le gach ball den ghrúpa i dtaca leis an mbrú a d'fhéadfadh a theacht orthu ó bhaill eile an ghrúpa tar éis an agallaimh leis an múinteoir.
·  D’fhéadfadh sé a bheith oiriúnach freisin a iarraidh orthu siúd a bhí i gceist cuntas a scríobh ar ar tharla.
·  I gcásanna go gcinneann an múinteoir ábhartha  gur tharla iompraíocht bhulaíochta, ba chóir teagmháil a dhéanamh le tuismitheoir(í)/caomhnóir(í) na bpáirtithe go luath d'fhonn an tarlúint a chur in iúl dóibh agus míniú a thabhairt ar na gníomhartha a bheifear a dhéanamh (agus tagairt á déanamh do bheartas na scoile). Ba chóir don scoil deis a thabhairt do thuismitheoirí/do chaomhnóirí plé a dhéanamh ar na bealaí lenar féidir leo tacú leis na gníomhartha atá an scoil a dhéanamh agus  leis na tacaí atáthar a chur ar fáil do dhaltaí;
·  Sa chás go gcinneann an múinteoir ábhartha  go raibh iompraíocht bhulaíochta ar bun ag an dalta, ba chóir a chur in iúl go soiléir dó/di an sárú a rinne sé/sí ar bheartas frithbhulaíochta na scoile agus ba chóir iarracht a dhéanamh tabhairt air/uirthi an cás a fheiceáil ó dhearcadh an dalta a d'fhulaing an bhulaíocht;
· Iarrfar ar an pháiste conradh frith-bhulaíocht a shíniú ina n-aonair lena chinntiú go dtiocfaidh stop leis an mbulaíocht.
·  Má leanann an fhadhb ar aghaidh, síneóidh an páiste agus tuismitheoir conradh lena chinntiú go dtiocfaidh deireadh leis an mbulaíocht. 
·  Ní mór a chur in iúl go soiléir do gach rannpháirtí (gach tacar daltaí agus múinteoirí/caomhnóirí) i gcás ar bith a gcaitear smachtbhannaí araíonachta a chur i bhfeidhm gur ceist phríobháideach atá ann idir an dalta a bheidh faoi smachtbhanna, a t(h)uismitheoir(í)/c(h)aomhnóirí agus an scoil;

Gníomh leantach agus cuntas

· Agus cinneadh á dhéanamh ar déileáladh go cuí agus go leordhóthanach leis an gcás bulaíochta, ní mór don mhúinteoir ábhartha, agus breithiúnas gairmiúil á thabhairt aige/aici, na cúinsí seo a leanas a ghlacadh san áireamh:
- An bhfuil deireadh tagtha leis an iompraíocht bhulaíochta;
- An bhfuil ceisteanna idir na páirtithe réitithe, a oiread agus is féidir;
- An bhfuil caidreamh idir na páirtithe slánaithe, a oiread agus is féidir;
- Aiseolas ar bith a fuarthas ó na páirtithe rannpháirteacha, óna dtuismitheoir(í)/a gcaomhnóir(í) nó ó phríomhoide nó leas-phríomhoide na scoile
·  Ba chóir cruinnithe leantacha ar leithligh a shocrú leis na páirtithe leasmhara féachaint an bhféadfaí iad a thabhairt le chéile tráth níos déanaí má bheidh an dalta a d'fhulaing an bhulaíocht réidh agus toilteanach. 
· I gcás nach mbíonn tuismitheoir(í)/caomhnóir(í) sásta gur dhéileáil an scoil leis an gcás bulaíochta de réir na ngnásanna seo, ní mór gnáthaimh ghearáin na scoile a chur in iúl do na  tuismitheoir(í)/caomhnóir(í), mar is cuí.
· I gcás gur bhain an/na tuismitheoir(í)/caomhnóir(í) leas as gnáthaimh ghearáin na scoile agus nach bhfuiltear sásta fós, ní mór don scoil a chur in dóibh go bhfuil an cheart acu gearán a dhéanamh leis an Ombudsman do Dhaltaí.
Taifead a choinneáil ar Iompar Bhulaíochta
Tá sé ríthábhachtach go ndéanfaí gach eachtra de bhulaíocht a chuntas ar bhealach oibiachtúil agus fíorasach ionas go mbeidh fírící cruinn.

Seo a leanas gnásanna na scoile maidir le hiompraíocht bhulaíochta a chuntas agus a thuairisciú:

       Réamhdhearbhú neamhfhoirmiúil gur tharla bulaíocht
· Scríobhann an múinteoir cuntas i leabhar eachtraí ranga.
· Cé nár mhór don mhúinteoir ábhartha  gach tuairisc, lena n-áirítear tuairiscí anaithnide, de bhulaíocht a fhiosrú agus a láimhseáil, ní mór don mhúinteoir ábhartha cuntas i scríbhinn a choinneáil ar na tuairiscí, ar na gníomhartha a glacadh agus ar aon phlé a rinneadh leis na rannpháirtithe.
· Nuair a bhaintear úsáid as an teimpléad-Tuairisc Bulaíochta, ní mór don mhúinteoir ábhartha cóip a choinneáil i bhfillteáin prófíle na páistí agus ní mór cóip a thabhairt don phríomhoide freisin. Tá na cóipeanna seo rúnda agus curtha faoi ghlas i gcófra sa seomra ranga/oifig. Beidh an teolas seo le coinneáil go dtí go mbeidh an dalta 30 bliain d’aois.
· Ní mór don mhúinteoir ábhartha gach eachtra atáthar a fhiosrú a chur in iúl don phríomhoide
 Foirmiúil  -  1  
Dearbhú gur tharla bulaíocht- ‘Tuairisc Bulaíochta’ 
Má dhearbhaíonn múinteoir ábhartha gur tharla bulaíocht, ní mór don mhúinteoir ábhartha an teimpléad scoile “Tuairisc Bulaíochta”  a úsáid chun an iompraíocht bhulaíochta a chuntas a chabhródh leis/lei ceisteanna a réiteach agus na caidrimh a shlánú

 a) i gcásanna gur dóigh leis/léi nár déileáladh go cuí ná go leordhóthanach leis an iompraíocht bhulaíochta laistigh de 20 lá scoile tar  éis dó/di a chinneadh gur tharla iompraíocht bhulaíochta; agus 
b) Sa gcás  gur chinn an scoil mar chuid dá mbeartas frithbhulaíochta nár mhór, i gcúinsí áirithe, an iompraíocht bhulaíochta a chuntas agus a thuairisciú láithreach bonn don Phríomhoide nó don Leas-Phríomhoide de réir mar is cuí. 

Foirmiúil -  2 
Athbhreithniú – A chinneadh an bhfuil deireadh leis an iompraíocht bhulaíochta. 
Ní mór dul i mbun plé leis na scoláirí atá i gceist agus lena dtuismitheoirí taobh istigh de
20 lá scoile tar éis na teagmhála tosaigh chun athbhreithniú a dhéanamh ar an dul chun cinn
tar éis na hidirghabhála tosaigh.
 I measc na ngnéithe tábhachtacha ar fiú machnamh a dhéanamh orthu mar chuid den athbhreithniú tá cineál na hiompraíochta, éifeachtacht nastraitéisí a úsáideadh chun dul i ngleic leis an iompraíocht bhulaíochta agus an caidreamh idir na scoláirí a bhí i gceist.

 a) Fiú má tá deireadh leis an iompraíocht bhulaíochta, d’fhéadfadh sé go mbeadh maoirseacht agus tacaíocht leanúnach de dhíth ar an scoláire a d’fhulaing iompraíocht bhulaíochta agus ar an scoláire a léirigh an iompraíocht araon. D’fhéadfadh sé roinnt ama a thógáil nó go mbeidh an caidreamh socair agus go mbeidh tionchar ag na tacaíochtaí. I gcásanna áirithe, d’fhéadfadh sé nach ndéanfar an caidreamh a athbhunú mar a bhí sé roimh an iompraíocht bhulaíochta riamh.
b) Mura mbeidh deireadh tagtha leis an iompraíocht bhulaíochta, ba chóir don mhúinteoir athbhreithniú a dhéanamh ar na straitéisí a úsáideadh i gcomhairle leis na scoláirí agus na tuismitheoirí agus aontú ar bhualadh le chéile arís thar thréimhse ama chomhaontaithe go dtí go dtiocfaidh deireadh leis an iompraíocht bhulaíochta.

Más léir go bhfuil an scoláire a bhfuil an iompraíocht bhulaíochta á léiriú aige/aici ag leanúint den iompraíocht a léiriú, bainfidh an scoil úsáid as straitéisí chun déileáil le hiompraíocht mhíchuí dá bhforáiltear i gCód Iompair na scoile. Má dhéantar breithniú ar phionóis smachta a úsáid, is ceist é seo idir an scoláire ábhartha, a t(h)uismitheoirí agus an scoil. 

Straitéisí Idirghabhála Seanbhunaithe
· Agallaimh idir an múinteoir agus gach dalta
· Comhaontuithe idir daltaí a idirbheartú agus iad a leanúint le próiseas monatóireachta. Is féidir é seo a dhéanamh ar bhealach neamhfhoirmiúil nó a chur i bhfeidhm trí phróiseas idirghabhála níos struchtúrtha
· Oibriú le tuismitheoir(í)/caomhnóir(í) chun tacú le hidirghabhálacha scoile
· Cuir chuige Gan Milleán
· Am Ciorcail
· Clár Tacaíochta na Scoile  
Seo a leanas clár tacaíochta na scoile do dhaltaí bulaíoca déanadh bulaíocht orthu:  

	
· Cuirfear gach tacaíocht agus deis in-scoile ar fáil do dhaltaí a fhulaingíonn an bhulaíocht chun páirt a ghlacadh i ngníomhaíochtaí a leagtar amach chun a bhféinmhuinín a mhéadú, cairdeas agus scileanna sóisialta a fhorbairt agus seasmhacht a láidriú, e.g.   
  - Córas meantóireachta Piara / Páirtíochta 
               - Obair i ngrúpaí, cuir i gcás am ciorcail 
· Modh an Ghrúpa Tacaíochta
· Bosca Imní i ngach rang
· Modh an Gomhbhá

· Má bhíonn comhairleoireacht nó tacaíocht breise de dhíth ar dhaltaí, déanfaidh an scoil chuile iarracht dul i gcomhairle leis na gníomhaireachtaí cuí chun é sin a eagrú. D'fhéadfadh sé gur don daltaí a fhulaingíonn an bhulaíocht nó a bhíonn i mbun na hiompraíochta bulaíochta é sin. 
· Ba chóir do dhaltaí a thuiscint nach mbíonn aon fhinnéithe gan locht ann agus gur chóir gach iompraíocht bhulaíochta a chur in iúl do mhúinteoir. 
· Obair Ghrúpa-am ciorcail
· Úsáid a bhaint as Gnásanna na Roinne Oideachais & Scileanna
www.bullyingawarenessweek.org

Maoirseacht agus Monatóireacht Éifeachtach ar Dhaltaí 

Deimhníonn  an Bord Bainistíochta go bhfuil cleachtais agus beartais chuí mhaoirseachta agus monatóireachta  i bhfeidhm chun iompar bulaíochta a chosc agus chun déileáil leis agus chun idirghabháil luath a éascú más féidir.

	 Tabhair faoi d'aire gur bhlocáil an Clár Leathanbhanda le haghaidh Scoileanna gach láithreán líonraithe shóisialta ar an mbonn gur cur amú ama iad go n-ídíonn siad an iomad den leathanbhanda a chuirtear ar fáil do chuspóirí oideachais.



Bulaíocht Daoine Fásta  

Bíonn sé níos deacra Bulaíocht Daoine Fásta a aithint toisc go mbíonn sé:
:

	· Seasmhach

	· Gan stró

	· Caolchúiseach

	· Gan a bheith fisiciúil de ghnáth



Sa cás go bhfuil Bulaíocht Idir-foirne i gceist, leanfar na céimeanna leagtha síos i lámhleabhar CMÉ “Working Together: Procedures and Policies for Positive Staff Relations”. Tá an leabhar seo ar fáil ar www.into.ie nó sa seomra foirne.

Sa chás go bhfuil Bulaíocht Mhúinteoir – Páiste i gceist, ba chóir don tuismitheoir an córas gearáin a úsáid:
1. Teagmháil leis an múinteoir chun an fhadhb a réiteach
2. Muna bhfuil réiteach faighte, teagmháil a dhéanamh leis an bpríomhoide.
3. Muna bhfuil réiteach faighte, litir ghearáin a scríobh chuig Bord Bainistíochta na scoile.


Sa chás go bhfuil Bulaíocht Thuismitheoir/Chuairteoir scoile – Páiste i gceist, ba chóir don tuismitheoir/caomhnóir teagmháil a dhéanamh leis an múinteoir chun réiteach a aimsiú agus leis an bpríomhoide ansin, munar aimsíodh réiteach leis an múinteoir.

Sa chás go bhfuil Bulaíocht Phríomhoide – Páiste/Tuismitheoir/Caomhnóir i gceist, ba chóir labhairt leis an bpríomhoide, más féidir, nó litir a sheoladh chuig Cathaoirleach an Bhoird Bhainistíochta.

Sa chás go bhfuil Bulaíocht Thuismitheoir/Chuairteoir scoile – Baill Foirne i gceist, ba chóir don bhaill foirne teagmháil a dhéanamh leis an tuismitheoir chun réiteach a aimsiú agus leis an bpríomhoide ansin, munar aimsíodh réiteach leis an tuismitheoir. Munar féidir leis an bpríomhoide réiteach a  aimsiú, cuirfear an Bord Bainistíocht ar an eolas ionas gur féidir leis an mBord idirghabháil a dhéanamh ar son foirne de.

Rólanna agus Freagrachtaí 

1. Páistí 
· Cóimheas a léiriú dá chéile
· Cód Iompair na Scoile a leanúint
· Rialacha ranga a leanúint

2. Ball Foirne:
· Monatóireacht
· Sainmheon & éiteas na scoile a mheabhrú do pháistí
· An polasaí seo a phlé le páistí
· Ceachtanna a mhúineadh maidir le cairdeas agus iompar bulaíochta
· Straitéisí a mhúineadh chun bulaíocht a sheachaint – stop, ní maith liom é!
· Caitheamh i gceart leis na páistí, le tuistí, le comhghleacaithe agus le cuairteoirí
· Suirbhé Bulaíocht a dhéanamh le do  rang gach téarma (R2/R3 go R6)
· Imscrúdú a dhéanamh ar aon eachtra bhulaíochta a nochtar
· Na nósanna imeachta, mar atá leagtha amach thuas, a leanúint
· Teagmháil a dhéanamh leis an bpríomhoide má tá buairt nó cás bulaíochta aimsithe acu.
· Teagmháil a dhéanamh le tuismitheoirí/caomhnóirí
· Clár idirghabhála a chur i bhfeidhm

3. Tuismitheoirí/Caomhnóirí:
· Tacú  le sainmheon na scoile 
· Cumarsáid a dhéanamh le múinteoirí/príomhoide agus a bpáistí féin má tá buairt orthu
· Cuidiú le himeachtaí cairdis sa scoil
· Tacú leis an gclár idirghabhála
· Beidh ar thuismitheoirí a bhíonn páirteach in imeachtaí scoile cloí leis an bpolasaí seo.


4. Príomhoide 
· Monatóireacht
· Sainmheon na scoile a meabhrú do pháistí agus d’fhoireann na scoile
· An polasaí seo a phlé le páistí agus le foireann na scoile
· Cinntiú go bhfuil an Cód Iompair agus an Polasaí Bí Cineálta i bhfeidhm go héifeachtach sa scoil. 
· Na nósanna imeachta atá leagtha amach thuas a leanúint 
· Imscrúdú a dhéanamh ar aon eachtra bhulaíochta a nochtaítear
· Teagmháil a dhéanamh le tuismitheoirí/caomhnóirí
· Clár idirghabhála a chur i bhfeidhm
· Cásanna bulaíochta a chur os comhair an Bhoird Bhainistíochta 
· Cásanna a chur chuig an mBord nuair a theipeann ar an gclár idirghabhála
· Soláthar oiliúna chuí do bhaill foirne a mholadh agus a thabhairt suas chun dáta go rialta;

Bord Bainistíochta 
· Polasaí frith-bhulaíochta a chruthú is a chur i bhfeidhm
· Ábhar a phlé ag gach cruinniú go rialta
· Traenáil cuí a chur ar fáil d’fhoireann na scoile, de réir mar a oireann
· Déileáil le cásanna bulaíochta nuair a theipeann ar an gclár idirghabhála
· Teagmháil a dhéanamh leis na húdaráis proifisiúnta cuí (cigirí nó NEPS) de réir mar a oireann
· Athbhreithniú a dhéanamh ar an bpolasaí seo


Critéir Ráthúlachta 
· Aischothú dearfach ó mhúinteoirí, ó thuismitheoirí, ó dhaltaí agus ó chuairteoirí chuig na scoile
· Breathnú ar iompar i seomraí ranga, i bpasáistí agus sa chlós
· Athbhreithniú bliaintiúil le Bord na Scoile (Aguisín 4). 
Ceangal le polasaithe eile scoile  
Déanfar an polasaí seo a chur i bhfeidhm go héifeachtach i dtacú le 

Polasaí Caomhnú Leanaí
Polasaí Slainte & Sabháilteacht 
Cód Iompar  
Polasaí Tacaíocht Foghlama 
Polasaí Idirchreidmheachas  
Polasaí Gaeilge  
Cosaint Sonraí  
Straitéis Folláine 


[bookmark: _heading=h.j0y13u1qlvrv]Deimhníonn an Bord Bainistíochta go ndéanfaidh an scoil, de réir a oibleagáidí faoin reachtaíocht chomhionannais, gach beart is indéanta go praiticiúil chun daltaí agus baill foirne a chosaint ar chiapadh gnéasach agus ar chiapadh ar aon cheann de na naoi bhforas, mar atá inscne lena n-áirítear trasinscne, stádas sibhialta, stádas teaghlaigh, treoshuíomh gnéasach, reiligiún, aois, míchumas, cine nó ballraíocht den Lucht Siúil. 

1. Ainm an dalta a bhfuil iompraíocht bhulaíocht á dhéanamh ina léith agus a rang-ghrúpa


Ainm _________________________________________Rang__________________

2. Ainm(neacha) agus rang(anna) an dalta/na ndaltaí atá ag léiriú iompraíocht bulaíochta
	



—---------------------------------------------------------------------------------------------------------------------

	
3. An duine/ Na daoine a léirigh gur ciús buartha/imní dóibh  é an tiompar seo
	
	
	4. An áit ar tharla an teagmhas/na teagmhais (ticeáil an bosca/na boscaí ceart(a)*
	

	An dalta é/í féin (thuas luaite)
	 
	
	Clós 
	 

	Dalta eile
	 
	
	Seomra ranga
	 

	Tuismitheoir
	 
	
	Dorchla/pasáiste
	 

	Múinteoir 
	 
	
	Leithris
	 

	Eile
	 
	
	Bus Scoile
	 

	


	
	
	Eile
	 


5. Ainm an té/na ndaoine a thuairiscigh an t-údar imní iompraíocht  bulaíochta
	






6. Cineál an iompair bhulaíochta (ticeáil an bosca/na boscaí ceart(a)* 
	 Fisiciúil
	
	Caidrimh
	

	Ó bhéal
	
	Eiseamh
	

	I scríbhinn
	 
	Cibearbhulaíocht
	

	Sracadh
	
	Eile (tabhair do thuairim)
	




7.  Cineálacha Iompar Bhulaíochta( Cuir Tic)

	Homafóbach/Trasfóbach
	Míchumas
	Ciníoch
	Ballraíocht den Lucht Siúil 

	Eile (sonraigh)


	Gnéasach/ Ciapadh Gnéasacht
	Bochtaineachta
	Féiniúlacht Reiligiúnach

	Cuma Fhisiciúil
	Féiniúlacht Inscne




Sínithe ______________________________ (Múinteoir Ábhartha)   Dáta ___________________________

An Dáta a cuireadh é ar aghaidh chuig an bPríomhoide/Leas-Phríomhoide_________________
8. Tuairisc gairid ar an  bplé a déanadh le gach duine a bhí i gceist, tuairimí an dalta a d’fhulaing iompraíocht bhulaíochta leis an mbealach is fearr  dul i ngleic leis an iompraíocht san áireamh. 
Dáta:________________________________





9. Dáta a déanadh teagmháil leis an tuiste/ caomhnóir 



10. Tuairimí an dalta agus tuistí maidir le gníomhartha atá le déanamh le dul i ngleic leis an iompraíocht bhulaíochta. Dáta an chruinniú  _______


11. Athbhreithniú le dalta agus tuiste agus dáta ar cinneadh go raibh deireadh tagtha leis an iompraíocht bhulaíochta.                                 Dáta an athbhbhreithniú:



Síniú an Múinteoir:________________________










12. Seirbhísí /Tacaíochtaí a déanadh teagmháil leo( Má bhí gá leo)



13. Amlíne a aontú le tuistí agus dalta le haghaidh tuilleadh plé le go mbeidh deireadh leis an iompraíocht bhulaíochta.    Dáta an chruinniú:  





Bí Cineálta

Iompraíocht Bhulaíochta- Céimeanna le leanacht 
(Do chuile mhúinteoir)


Tuairisc ó Thuismitheoir/ Caomhnóir
Más tuairisc ó thuistí / chaomhnóir ar iompraíocht bhulaíochta atá i gceist ba cheart go mbeadh aontú idir an mhúinteoir agus an tuismitheoir/caomhnóir le cinntiú go bhfuil iompraíocht  bhulaíochta i gceist sula líontar an teimpléid

N.B. (i)Ag aithint ar tharla nó nár tharla iompraíocht bhulaíochta-
Chun a chinntiú an iompraíocht bhulaíochta í an iompraíocht a thuairiscítear, ba cheart  machnamh a dhéanamh ar na ceisteanna seo a leanas:
1. An bhfuil an iompraíocht dírithe ar pháiste ar leith nó ar ghrúpa ghasúir?
2. An bhfuil sé i gceist go ndéanfadh an t-iompar dochar fisicúil, sóisialta nó mothúcánach?
3. An bhfuil an iompraíocht á léiriú arís agus arís eile?

Más ‘Tá’ an freagra ar gach ceann de na ceisteanna thuas, is iompraíocht bhulaíochta í an t-iompraíocht agus ba chóir dul i ngleic léi de réir Ghnásanna Bí Cineálta ( Féach Polasaí Bí Cineálta- Mír C). Muna bhfuil an tuismitheoir/caomhnóir sásta leis an gcinneadh seo ba cheart cruinniú a eagrú  idir an bpríomhoide , tuismitheoir/caomhnóirí  agus an múinteoir ranga.


Eisceachtaí
·  Más eachtra aon uaire tromchúiseach atá i gceist rachaidh an múinteoir go dtí an príomhoide le seo a phlé agus cuirfear tuistí ar an eolas ( Cód Smachta).


· Más ábhar imní í an iompraíocht bhulaíochta maidir le cosaint leanaí déileáfar leis an gceist gan mhoill de réir Nósanna Imeachta Um Chumhdach Leanaí do Bhunscoileanna.

· Níltear ag súil go ndéileálfaidh scoil le hiompraíocht bhulaíochta a tharlaíonn nuair nach mbíonn scoláirí faoi chúram nó faoi fhreagracht na scoile. Sa chás go mbíonn tionchar ag an iompraíocht bhulaíochta sin ar scoil, áfach, tá iallach ar scoileanna tacú leis na scoláirí atá i gceist. I gcás go leanann an iompraíocht bhulaíochta ar aghaidh sa scoil, ba chóir do scoileanna déileáil leis de réir a bpolasaí Bí Cineálta.

Bí Cineálta



 Ranganna Naíonáin- Rang 2

Nuair is féidir “ Tá” a fhreagairt don 3 cheist is Iompar Bhulaíochta atá i gceist agus  leantar na céimeanna seo a leanas.
1. Cuirfear an phríomhoide ar an eolas.
2. Eagróidh an múinteoir ranga cruinniú leis na tuistmitheoirí chun iad a chur ar an eolas agus líonfar boscaí 1-10 den teimpleid- Taifead ar Chás Iompraíocht Bulaíochta.
3. Tacóidh an múinteoir leis na daltaí tré- ceachtanna ar iompraíocht bhulaíochta/ am ciorcal/ ról imirt & rl sa rang.
4. Laistigh de 20 lá déanfar athbhreithniú leis na tuismitheoirí /caomhnóirí agus líonfar Boscaí 11,12 & 13  den teimpleid Taifead ar Chás Iompraíocht Bhulaíochta.
5. Má cheapann an múinteoir nach bhfuil deireadh leis an iompraíocht bhulaíochta tar éis 20 lá cuirfear an príomhoide ar an eolas agus déanfar nóta dó don Bord Bhainistíochta.
6. Muna bhfuil tuismitheoirí sásta iarrfar orthu dul thríd  Nósanna Imeachta gearáin na Scoile.
7. Muna bhfuil tuismitheoirí fós sásta iarrfar orthu dul chuig Ombudóir do Leanaí.

Cuirfear cóip den fhoirm, Aguisín 3 ,sínithe chuig an bPríomhoide agus coinnítear cóip i gcomhad an pháiste mar eolas don chéad mhúinteoir eile. 
                                    
                                        Bí Cineálta

 Iompar Bulaíochta Ranganna 3 - 6
· Leanfar an Chlár  ‘’ Anti- Bullying Campaign”  i.e. Suirbhéanna Rialta- 5 cinn in aghaidh na bliana agus ag aon uair a chuirtear in iúl duit go bhfuil amhras faoi iompraíocht  bhulaíochta a bheith ar siúl sa rang.
Tús  Deireadh Fómhair /Nollaig/ Feabhra/Aibreán/Meitheamh
(Dataí a riaradh gach Suirbhé le bheith scríofa sa chuntas Míosúil)
· Déanfaidh an múinteoir ranga fiosrú-  Breathnadóireacht &rl-  nuair atá amhras/ceist  faoi iompraíocht  bhulaíochta agus bainfidh sé/sí úsáid as b(h)reithiúnas gairmiúla féin.
· Cuirfear in iúl don phríomhoide go bhfuil fiosrúchán ar siúl gan ainmneacha a lua. 

· Nuair is féidir “ Tá” a fhreagairt don 3 cheist is féidir glacadh gur Iompraíocht Bhulaíochta atá i gceist agus  leantar na céimeanna seo a leanas.    

1. Cuirfear an príomhoide ar an eolas   gur deimhníodh gur Iompar bhulaíochta atá i gceist. (Gan ainmneacha a lua)
2. Labhróidh an múinteoir leis an dalta agus gheobhaidh sé/sí gealltanas ó bhéal go gcuirfidh sé/sí stop lena n-iompraíocht bhulaíochta.
3. Líonfaidh an múinteoir an fhoirm- Aguisín 3 Teimpléad chun iompraíocht bhulaíochta a thaifeadadh -Ceisteanna 1-7
4. Cuirfear cóip den Fhoirm Aguisín 3 líonta agus taifead den ghealltanas ó bhéal  i gcomhad an dalta a léirigh an iompraíocht bulaíochta mar eolas don chéad mhúinteoir eile.
5. Tabharfaidh an múinteoir tacaíocht do na daltaí ar fad tré- ceachtanna ar bhulaíocht/ am ciorcal/ ról imirt & rl sa rang.
6. Má bhriseann an dalta an gealltanas cuirfear na tuismitheoirí/caomhnóirí agus an príomhoide ar an eolas.( Ainmneacha Luaite)
7. Líonfaidh an múinteoir an chuid eile de Aguisín 3:(Boscaí 8-10) tar éis di/dó labhairt leis na daltaí agus tuistí.
8. Taobh istigh de 20 lá tar éis tús phléigh (leis na tuismitheoirí/caomhnóirí) déanfar athbhreithniú leis an dalta agus an tuismitheoir le cinneadh a dhéanamh go bhfuil deireadh tagtha leis an iompraíocht bhulaíochta. Cláróidh an múinteoir é seo ar an bhfoirm Aguisín 3 ( Boscaí 11,12 &13)
9. Coinnítear an fhoirm seo i gcomhad an dalta le dul chuig an gcéad mhúinteoir eile agus tugtar cóip don phríomhoide.
10. Muna bhfuil an múinteoir sásta go bhfuil réiteach ar an scéal tar éis 20 Lá scoile cuirtear an Príomhoide ar an eolas agus déantar nóta dó do Chruinnithe Bord Bainistíochta.
11. Má bhristear an darna  ghealltanas déanfar cómhrá leis an  bPríomhoide maidir leis an gCód Smachta.
12. Muna bhfuil tuismitheoir sásta iarrfar orthu dul thríd  Nósanna Imeachta Gearráin na Scoile.
13. Muna bhfuil tuismitheoirí /caomhnóirí fós sásta iarrfar orthu dul chuig Ombudóir na Leanaí.

	
	Dáta an Chomhairliúcháin
	Modh comhairliúcháin

	Foireann na Scoile
	16/06/’25
15/01/’25

	Réamhobair déanta ag ball den FBI.
Foireann Bainistíochta Inmheánach Cruinniú Foirne(Leath lae) Inniúchadh déanta ar an bpolasaí Frithbhulaíochta/Bí Cineálta.
Ar drive roinnte na scoile

	Scoláirí
	23/06/’25
2/09/’25
	Príomhtheachtaireachtaí maidir le bulaíocht don scoil.

	Tuismitheoirí
	15/09/’25
	Coiste na dTuismitheoirí 

	Bord Bainistíochta
	17/07/’25
	Faomhadh ag an mbord.

	Pobal na scoile i gcoitinne 
	
27/05/’26
	Nuachtlitir 
Ar an suíomh idirlín

	
An dáta ar faomhadh an polasaí: 17/7/’25

	
Athbhreithniú le déanamah ar an bpolasaí: 14/7/’26


 Tá an beartas seo ar fáil do phearsanra na scoile, ar shuíomh Gréasáin na scoile. Cuirfear cóip den bheartas seo ar fáil don Roinn agus do phátrún na scoile má iarrtar é. 
Athbhreithneoidh an Bord Bainistíochta an beartas agus a fheidhmiú uair amháin i ngach 
scoilbhliain. Cuirfear fógra scríofa gur athbhreithníodh beartas frithbhulaíochta na scoile ar fáil do phearsanra na scoile agus do Chumann na dTuismitheoirí. Cuirfear taifead den athbhreithniú agus a thoradh a chur ar fáil don phátrún agus don Roinn, leis, má iarrtar é.

M insionn scoldire do bhall foime gdjgceapann sé/si go bhfuil bulaiocht &
déanam air n uirthi nd ar dhuine eile:
 labhrdimid leis an scoldire a bhféadfadh bulaiocht a bheith & déanamh air/uirthi
* Rafrdimid den scoldire cad ba cheart a dhéanamh, dar leis/Iéi

cibreoimid amach plean le chéile labhroimid lena t{h)uismitheairi
labhrgimid leis an scoldire eile ionas go dtuigfidh sé/si nach bhfuil a (h)iompraiocht ceart
labhrgimid le tuismitheoiri an scoldire eile
cabhrdimid le gach duine ionas go mothdidh siad ssta agus sabhilte indr scail

